《寄题赵高士委顺山房》
元代·方回

红尘回首即蓬莱，辛苦龙门枉曝鳃。
道与时行谁不愿，心为形役自堪哀。
閒观刘项临棋局，笑挹羲农入酒杯。
欲乞长年伏青鸟，三危天远肯重来。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。